CELEX: 32019D1578
Language: el
Date: 2019-09-20 00:00:00
Title: Απόφαση (ΕΕ) 2019/1578 του Συμβουλίου, της 20ής Σεπτεμβρίου 2019, σχετικά με τη θέση που πρέπει να εγκριθεί, εξ ονόματος της Ευρωπαϊκής Ένωσης, στο πλαίσιο της επιτροπής εμπορίου και αειφόρου ανάπτυξης που συστάθηκε με τη συμφωνία ελεύθερων συναλλαγών μεταξύ της Ευρωπαϊκής Ένωσης και των κρατών μελών της, αφενός, και της Δημοκρατίας της Κορέας, αφετέρου, όσον αφορά την ομάδα εμπειρογνωμόνωνπου αναφέρονται στο άρθρο 13.15 της συμφωνίας

24.9.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 244/4
               
            
         ΑΠΟΦΑΣΗ (ΕΕ) 2019/1578 ΤΟΥ ΣΥΜΒΟΥΛΙΟΥ
         της 20ής Σεπτεμβρίου 2019
         σχετικά με τη θέση που πρέπει να εγκριθεί, εξ ονόματος της Ευρωπαϊκής Ένωσης, στο πλαίσιο της επιτροπής εμπορίου και αειφόρου ανάπτυξης που συστάθηκε με τη συμφωνία ελεύθερων συναλλαγών μεταξύ της Ευρωπαϊκής Ένωσης και των κρατών μελών της, αφενός, και της Δημοκρατίας της Κορέας, αφετέρου, όσον αφορά την ομάδα εμπειρογνωμόνωνπου αναφέρονται στο άρθρο 13.15 της συμφωνίας
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 207 παράγραφος 4 πρώτο εδάφιο, σε συνδυασμό με το άρθρο 218 παράγραφος 9,
         Έχοντας υπόψη την πρόταση της Ευρωπαϊκής Επιτροπής,
         Εκτιμώντας τα ακόλουθα:
         
                     (1)
                  
                  
                     Με την απόφαση 2011/265/ΕΕ (1) το Συμβούλιο ενέκρινε την υπογραφή, εξ ονόματος της Ένωσης, της συμφωνίας ελεύθερων συναλλαγών μεταξύ της Ευρωπαϊκής Ένωσης και των κρατών μελών της, αφενός, και της Δημοκρατίας της Κορέας, αφετέρου (2) («συμφωνία»). Η συμφωνία υπογράφηκε στις 6 Οκτωβρίου 2010 και εφαρμόζεται προσωρινά από την 1η Ιουλίου 2011.
                  
               
                     (2)
                  
                  
                     Η συμφωνία συνήφθη από την Ένωση με την απόφαση (ΕΕ) 2015/2169 του Συμβουλίου (3) και άρχισε να ισχύει στις 13 Δεκεμβρίου 2015.
                  
               
                     (3)
                  
                  
                     Με την απόφαση αριθ. 2/2012 της 27ης Ιουνίου 2012 (4) η επιτροπή εμπορίου και αειφόρου ανάπτυξης ΕΕ-Κορέας («επιτροπή»)κατήρτησε κατάλογο εμπειρογνωμόνων που μπορούν να εκτελέσουν χρέη μέλους της ομάδας για του σκοπούς του άρθρου 13.15 της συμφωνίας.
                  
               
                     (4)
                  
                  
                     Στις 30 Ιουλίου 2019 η Δημοκρατία της Κορέας ενημέρωσε την Ένωση ότι επιθυμεί να αντικαταστήσει τα ονόματα ορισμένων Κορεατών εμπειρογνωμόνων που περιλαμβάνονται στον κατάλογο εμπειρογνωμόνων του παραρτήματος της απόφασης αριθ. 2/2012. Ο τροποποιημένος κατάλογος εμπειρογνωμόνων, για να τεθεί σε ισχύ, θα πρέπει να υποβληθεί στην έγκριση της επιτροπής το συντομότερο δυνατόν.
                  
               
                     (5)
                  
                  
                     Ως εκ τούτου, είναι σκόπιμο να καθοριστεί η θέση που ενεκρίθη εξ ονόματος της Ένωσης στο πλαίσιο της επιτροπής, με βάση το συνημμένο σχέδιο απόφασης, προκειμένου να διασφαλιστεί η αποτελεσματική εφαρμογή της συμφωνίας,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η θέση που πρέπει να εγκριθεί, εξ ονόματος της Ένωσης, στο πλαίσιο της επιτροπής εμπορίου και αειφόρου ανάπτυξης ΕΕ-Κορέας που συστάθηκε με τη συμφωνία ελεύθερων συναλλαγών μεταξύ της Ευρωπαϊκής Ένωσης και των κρατών μελών της, αφενός, και της Δημοκρατίας της Κορέας, αφετέρου, όσον αφορά τον κατάλογο των εμπειρογνωμόνων που διατίθενται και μπορούν να συμμετάσχουν ως μέλη σύμφωνα με το άρθρο 13.15 της συμφωνίας βασίζεται στο σχέδιο απόφασης της επιτροπής εμπορίου και αειφόρου ανάπτυξης ΕΕ-Κορέας που επισυνάπτεται στην παρούσα απόφαση.
         
         
            Άρθρο 2
            Η παρούσα απόφαση αρχίζει να ισχύει την ημερομηνία της έκδοσής της.
         
         
            Βρυξέλλες, 20 Σεπτεμβρίου 2019.
            
               
                  Για το Συμβούλιο
               
               
                  Η Πρόεδρος
               
               S. MARIN
            
         
         
            (1)  Απόφαση 2011/265/ΕΕ του Συμβουλίου, της 16ης Σεπτεμβρίου 2010, για την υπογραφή, εξ ονόματος της Ευρωπαϊκής Ένωσης, και την προσωρινή εφαρμογή της συμφωνίας ελεύθερων συναλλαγών μεταξύ της Ευρωπαϊκής Ένωσης και των κρατών μελών της αφενός, και της Δημοκρατίας της Κορέας, αφετέρου (ΕΕ L 127 της 14.5.2011, σ. 1).
         
            (2)  ΕΕ L 127 της 14.5.2011, σ. 6.
         
            (3)  Απόφαση (ΕΕ) 2015/2169 του Συμβουλίου, της 1ης Οκτωβρίου 2015, για τη σύναψη της συμφωνίας ελεύθερων συναλλαγών μεταξύ της Ευρωπαϊκής Ένωσης και των κρατών μελών της, αφενός, και της Δημοκρατίας της Κορέας, αφετέρου (ΕΕ L 307 της 25.11.2015, σ. 2).
         
            (4)  Απόφαση αριθ. 2/2012 της επιτροπής εμπορίου και αειφόρου ανάπτυξης ΕΕ–Κορέας, της 27ης Ιουνίου 2012, για την κατάρτιση ομάδας εμπειρογνωμόνων, όπως προβλέπεται στο άρθρο 13.15 της συμφωνίας ελεύθερων συναλλαγών μεταξύ της Ευρωπαϊκής Ένωσης και των κρατών μελών της, αφενός, και της Δημοκρατίας της Κορέας, αφετέρου (ΕΕ L 331 της 1.12.2012, σ. 54).
      
      
         
            ΑΠΟΦΑΣΗ αριθ. [X/2019] ΤΗΣ ΕΠΙΤΡΟΠΗΣ ΕΜΠΟΡΙΟΥ ΚΑΙ ΑΕΙΦΟΡΟΥ ΑΝΑΠΤΥΞΗΣ ΕΕ-ΚΟΡΕΑΣ,
            της …
            για την αναθεώρηση του καταλόγου των εμπειρογνωμόνων που διατίθενται και μπορούν να εκτελέσουν χρέη μέλους της ομάδας εμπειρογνωμόνων σύμφωνα με το άρθρο 13.15 της συμφωνίας
            Η ΕΠΙΤΡΟΠΗ ΕΜΠΟΡΙΟΥ ΚΑΙ ΑΕΙΦΟΡΟΥ ΑΝΑΠΤΥΞΗΣ ΕΕ-ΚΟΡΕΑΣ,
            Έχοντας υπόψη τη συμφωνία ελεύθερων συναλλαγών μεταξύ της Ευρωπαϊκής Ένωσης και των κρατών μελών της, αφενός, και της Δημοκρατίας της Κορέας, αφετέρου («συμφωνία»), και ιδίως το άρθρο 13.15 παράγραφος 3,
            Εκτιμώντας τα ακόλουθα:
            
                        (1)
                     
                     
                        Δυνάμει του άρθρου 13.15 παράγραφος 3 της συμφωνίας τα συμβαλλόμενα μέρη καταρτίζουν κατάλογο 15 τουλάχιστον ατόμων που διατίθενται και μπορούν να εκτελέσουν χρέη μέλους της ομάδας εμπειρογνωμόνων, όσον αφορά ζητήματα που προκύπτουν στο πλαίσιο του κεφαλαίου 13 για το εμπόριο και την αειφόρο ανάπτυξη, και τα οποία διαθέτουν εμπειρογνωσία στα ζητήματα που καλύπτονται από το εν λόγω κεφάλαιο. Από τα εν λόγω άτομα, τουλάχιστον πέντε δεν θα πρέπει να έχουν την ιθαγένεια κανενός από τα δύο συμβαλλόμενα μέρη και θα ασκούν καθήκοντα προέδρου της ομάδας εμπειρογνωμόνων.
                     
                  
                        (2)
                     
                     
                        Στις 27 Ιουνίου 2012 η επιτροπή εμπορίου και αειφόρου ανάπτυξης ΕΕ-Κορέας εξέδωσε την απόφαση αριθ. 2/2012 (1) για την κατάρτιση καταλόγου 18 εμπειρογνωμόνων που μπορούν να εκτελέσουν χρέη μέλους της ομάδας εμπειρογνωμόνων.
                     
                  
                        (3)
                     
                     
                        Η Δημοκρατία της Κορέας εξέφρασε την επιθυμία της να αντικαταστήσει ορισμένους από τους Κορεάτες υπηκόους στον κατάλογο εμπειρογνωμόνων. Για να τεθεί σε ισχύ η τροποποίηση αυτή, ο αναθεωρημένος κατάλογος εμπειρογνωμόνων θα πρέπει να εγκριθεί από την επιτροπή εμπορίου και αειφόρου ανάπτυξης ΕΕ-Κορέας.
                     
                  
                        (4)
                     
                     
                        Ως εκ τούτου, τα συμβαλλόμενα μέρη αναθεώρησαν τον κατάλογο εμπειρογνωμόνων που καταρτίστηκε με την απόφαση αριθ. 2/2012 και ο κατάλογος αυτός, ως παρατίθεται στο παράρτημα, θα πρέπει να εγκριθεί,
                     
                  ΑΠΟΦΑΣΙΖΕΙ:
            
               Άρθρο 1
               Ο κατάλογος των εμπειρογνωμόνων που μπορούν να εκτελέσουν χρέη μέλους για τους σκοπούς του άρθρου 13.15 της συμφωνίας ως εμφαίνεται στο παράρτημα της απόφασης αριθ. 2/2012 αντικαθίσταται από τον κατάλογο των εμπειρογνωμόνων του παραρτήματος της παρούσας οδηγίας.
            
            
               Άρθρο 2
               Η παρούσα απόφαση αρχίζει να παράγει αποτελέσματα την ημερομηνία της έκδοσής της.
            
            
               …,
               
                  
                     Για την ΕΠΙΤΡΟΠΗ ΕΜΠΟΡΙΟΥ ΚΑΙ ΑΕΙΦΟΡΟΥ ΑΝΑΠΤΥΞΗΣ ΕΕ-ΚΟΡΕΑΣ
                  
               
            
            
               (1)  Απόφαση αριθ. 2/2012 της επιτροπής εμπορίου και αειφόρου ανάπτυξης ΕΕ–Κορέας, της 27ης Ιουνίου 2012, για την κατάρτιση ομάδας εμπειρογνωμόνων, όπως προβλέπεται στο άρθρο 13.15 της συμφωνίας ελεύθερων συναλλαγών μεταξύ της Ευρωπαϊκής Ένωσης και των κρατών μελών της, αφενός, και της Δημοκρατίας της Κορέας, αφετέρου (ΕΕ L 331 της 1.12.2012, σ. 54).
         
      
      
         
            ΠΑΡΑΡΤΗΜΑ
            
               ΚΑΤΑΛΟΓΟΣ ΕΜΠΕΙΡΟΓΝΩΜΟΝΩΝ ΠΟΥ ΔΙΑΤΙΘΕΝΤΑΙ ΚΑΙ ΜΠΟΡΟΥΝ ΝΑ ΕΚΤΕΛΕΣΟΥΝ ΧΡΕΗ ΜΕΛΟΥΣ ΤΗΣ ΟΜΑΔΑΣ ΕΜΠΕΙΡΟΓΝΩΜΟΝΩΝ ΓΙΑ ΘΕΜΑΤΑ ΠΟΥ ΠΡΟΚΥΠΤΟΥΝ ΣΤΟ ΠΛΑΙΣΙΟ ΤΟΥ ΚΕΦΑΛΑΙΟΥ 13 (ΕΜΠΟΡΙΟ ΚΑΙ ΑΕΙΦΟΡΟΣ ΑΝΑΠΤΥΞΗ) ΤΗΣ ΣΥΜΦΩΝΙΑΣ
            
            Εμπειρογνώμονες που ορίστηκαν από τη Δημοκρατία της Κορέας:
            
                         
                     
                     
                        Sung Wook LEE
                     
                  
                         
                     
                     
                        Jaemin LEE
                     
                  
                         
                     
                     
                        Chang Young KWON
                     
                  
                         
                     
                     
                        Suh-Yong CHUNG
                     
                  
                         
                     
                     
                        Taek-Whan HAN
                     
                  
                         
                     
                     
                        Won-Mog CHOI
                     
                  Εμπειρογνώμονες που ορίστηκαν από την Ευρωπαϊκή Ένωση:
            
                         
                     
                     
                        Eddy LAURIJSSEN
                     
                  
                         
                     
                     
                        Jorge CARDONA
                     
                  
                         
                     
                     
                        Karin LUKAS
                     
                  
                         
                     
                     
                        Hélène RUIZ FABRI
                     
                  
                         
                     
                     
                        Laurence BOISSON DE CHAZOURNES
                     
                  
                         
                     
                     
                        Geert VAN CALSTER
                     
                  Πρόεδροι (μη υπήκοοι των συμβαλλόμενων μερών):
            
                         
                     
                     
                        Thomas P. PINANSKY
                     
                  
                         
                     
                     
                        Nguyen Van TAI
                     
                  
                         
                     
                     
                        Le HA THANH
                     
                  
                         
                     
                     
                        Jill MURRAY
                     
                  
                         
                     
                     
                        Ricardo MELÉNDEZ-ORTIZ
                     
                  
                         
                     
                     
                        Nathalie BERNASCONI-OSTERWALDER